CELEX: 62007TN0402
Language: sl
Date: 2007-11-06 00:00:00
Title: Zadeva T-402/07: Tožba, vložena 6. novembra 2007 – Kaul proti UUNT – Bayer (ARCOL)

12.1.2008   
            
            
               SL
            
            
               Uradni list Evropske unije
            
            
               C 8/19
            
         Tožba, vložena 6. novembra 2007 – Kaul proti UUNT – Bayer (ARCOL)
   (Zadeva T-402/07)
   (2008/C 8/34)
   Jezik, v katerem je bila tožba vložena: angleščina
   Stranke
   
      Tožeča stranka: Kaul GmbH (Elmshorn, Nemčija) (zastopnika: G. Würtenberger in R. Kunze, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Bayer AG (Leverkusen, Nemčija)
   Predlogi tožeče stranke
   
               —
            
            
               Odločba drugega odbora za pritožbe z dne 1. avgusta 2007 v zadevi R 782/2000–2 v zvezi z ugovorom na podlagi registracije znamke Skupnosti št. 49 106 „CAPOL“ zoper prijavo znamke Skupnosti št. 195 370 „ARCOL“ naj se razveljavi;
            
         
               —
            
            
               ugovoru zoper prijavo besedne znamke skupnosti št. 195 370 „ARCOL“ naj se ugodi,
            
         
               —
            
            
               toženi stranki naj se naloži plačilo stroškov postopka.
            
         Tožbeni razlogi in bistvene trditve
   
      Prijavitelj znamke Skupnosti: Bayer AG.
   
      Zadevna znamka Skupnosti: Besedna znamka Skupnosti „ARCOL“ za proizvode v razredih 1, 17 in 20 – prijava št. 195 370.
   
      Imetnik znamke ali znaka, navajanega v postopku z ugovorom: Kaul GmbH.
   
      Znamka ali znak, navajan v postopku z ugovorom: Besedna znamka Skupnosti „CAPOL“ za proizvode v razredih 1.
   
      Odločba oddelka za ugovore: Ugovor se v celoti zavrne.
   
      Odločba odbora za pritožbe: Pritožba se zavrne.
   
      Navajani tožbeni razlogi: Kršitev členov št. 8(1)(b), 63(6), 73, in 74 Uredbe Sveta (ES) št. 40/94.
   Tožeča stranka meni, da odbor za pritožbe s tem, da ni upošteval smernic Sodišča iz zadeve C-29/05 P in da ni uporabil diskrecijske pravice na podlagi člena 74(2) Uredbe (ES) št. 40/94, ni izpolnil obveznosti na podlagi člena 63(6) in 73 Uredbe Sveta (ES) št. 40/94. Poleg tega tožeča stranka zatrjuje, da odbor svoje odločbe ni obrazložil.